கேள்வி: ஆக்கிலூபேட்டர் பற்றி தகவல் சொல்.
பதில்: ஆக்கிலூபேட்டர் (; "ஆக்கைல்ஸ்' போராளி/வீரன்") என்பது, டிரோமியோசோரிட் தேரோபோட் தொன்மா என்னும் பேரினம் சேர்ந்தது. இது தற்போதைய மங்கோலியாவின் கிரீத்தேசியக் காலம் சேர்ந்தது. இது ஒரு இருகாலி, இரைகொல்லியாக இருக்கலாம் எனக் கருதப்படுகிறது. இதன் பின் காலில் உள்ள இரண்டாம் விரலின் அரிவாள் வடிவிலான நகங்களைப் பயன்படுத்தி இது இரைகளை வேட்டையாடும். இது ஒரு பெரிய டிரோமியோசோரிட் ஆகும். இதன் நீண்ட மூக்கிலிருந்து வால் வரையான நீளம் 15 தொடக்கம் 20 அடிகள் வரை இருக்கும். இதன் பொதுப் பெயர் டிரோஜான் போர் கிரேக்க வீரனான ''ஆக்கைல்ஸ்'' என்பவனுடைய பெயரும், ''போராளி'' அல்லது ''வீரன்'' எனப் பொருள்படும் மங்கோலிய மொழி சொல்லான ''பேட்டர்'' என்பதும் சேர்ந்து உருவானது.